## Obvezatne upute br. I.

### NN 44/1992 (14.7.1992.), Obvezatne upute br. I.

# IZBORNA KOMISIJA REPUBLIKE HRVATSKE

Na osnovi članka 22. stavak 2. Zakona o izboru predsjednika Republike
Hrvatske ("Narodne novine". br. 22/92) i Članka 31. stavak 2.
Zakona o izboru zastupnika u Sabor Republike Hrvatske ("Narodne novine".
br. 22/92 i 27/92) Izborna komisija Republike Hrvatske propisuje

## OBVEZATNE UPUTE br. I.

**Kandidiranje za predsjednika Republike Hrvatske i za zastupnike
u Zastupničkidom Sabora Republike Hrvatske**

1. Pripreme i provođenje izbora za predsjednika Republike Hrvatske i
za zastupnike u Zastupnički dom Sabora Republike Hrvatske, koji će se održati
2. kolovoza 1992. godine obavljat će se isključivo po obrascima propisanim
Obvezatnim uputama o obrascima za provođenje izbora za predsjednika Republike
Hrvatske i po obrascima propisanim Obvezatnim uputama o obrascima za provođenje
izbora za zastupnike u Zastupnički dom Sabora Republike Hrvatske.

2. Obvezatne upute iz toč.1. s oznakama nazivima i sadržajem obrazaca
objavljene su u "Narodnim novinama", br, 36 od 23. lipnja 1992.
godine.

3. Obrasci za predlaganje kandidata (kandidiranje) za predsjednika Republike
Hrvatske i za zastupnlke u Zastupnički dom Sabora Republike Hrvatske kao
i svi ostali propisani obrasci za provođenje izbora mogu se nabaviti u
prodavaonicama Javnog poduzeća Narodne novine u: Zagrebu, Bjelovaru, Čakovcu,
Dubrovniku, Đurđevcu, Garešnici, Jastrebarskom, Karlovcu, Koprivnici, Krku,
Makarskoj, Osijeku. Poreču, Puli, Rijeci, Sisku, Slav. Brodu, Požegi, Splitu,
Šibeniku, Varaždinu, Virju i Zadru.

Dopuštenost kandidature iste osobe za predsjednika Republike Hrvatske
i za zastupnika u Zastupnički dom Sabora Republike Hrvatske

4. Predsjednički i zastupnički izbori su dvije kategorije izbora koji
se, što na određeni način posredno proizlazi iz odredbe članka 141. stavak
2. Ustava Republike Hrvatske, na prvim izborima po novim izbornim zakonima
vremenski poklapaju, ali se inače u pravilu, zbog razlika u trajanju mandata
predsjednika Republike Hrvatske (pet godina) i zastupnika (četiri godine)
neće poklapati. Nema stoga nikakve pravne zapreke da se ista osoba istovremeno
na izborima koji će se održati 2. kolovoza 1992. godine kandidira i za
predsjednika Republike Hrvatske i za zastupnika u Zastupnički dom Sabora
Republike Hrvatske.

**Računanje izbornih rokova**

5. Ako je rok za poduzimanje pojedine izborne radnje u skladu sa izbornim
zakonima određen na dane, u rok se ne uračunava dan u koji pada događaj
od kada treba računati trajanje roka, već se za početak roka uzima prvi
idući dan. S obzirom, da su Vlada Republike Hrvatske i predsjednik Republike
Hrvatske raspisali izbore dana 24. lipnja 1992. godine rokovi za predlaganje
kandidata za predsjednika Republike Hrvatske i za zastupnike u Zastupnički
dom Sabora Republike Hrvatske počinju teči 25. lipnja 1992. godine, a prijedlozi
kandidatura moraju prispjeti nadležnoj izbornoj komisiji najkasnije 6.
srpnja 1992. godine do 24 sata (članak 13. Zakona o izboru predsjednika
Republike Hrvatske, "Narodne novine", br. 22/92 i članak 15.
stavak 1. Zakona o izboru zastupnika u Zastupnički dom Sabora Republike
Hrvatske, "Narodne novine", br. 22/92 i 27/92).

Klasa: 013-03/92-01/05

Urbroj : 56605-82-12

Zagreb, 24. lipnja 1992.

Predsjednik

**Zlatko Crnić, v.r.**

Uputa, NN 44/1992-1117